Diari Oficial de la Generalitat Valenciana


Sumari del DOGV 1318, del 05-06-1990 (1990/817665)

ORDRE d'11 de maig de 1990, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència d'un solar situat a Sedaví (València), entre l'avinguda del País Valencià i el carrer del Sol.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/11/(2)/dof/vci/html**

### Dades del document

Número de DOGV
:   1318

Data del DOGV
:   05-06-1990

Secció del DOGV
:   DISPOSICIONS GENERALS

Número del document
:   1990/817665


Data del document
:   11-05-1990

Organisme emissor
:   Conselleria d'Economia i Hisenda

Tipus de document
:   Ordre

Ordre d'11 de maig de 1990, de la Conselleria d'Economia i Hisenda, per la qual s'acorda l'afectació a la Conselleria de Cultura, Educació i Ciència, d'un solar situat a Sedaví (València) entre l'Avda. del País Valencià i c/ del Sol.  
L?Hble. Sr. Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana. l'afectació d?un solar situat a Sedaví (València), entre l?av. del País Valencià i el c/ del Sòl.  
El solar esmentat es destinarà a la construcció d'un centre de BUP.  
Per això i d'acord amb les facultats que tinc atribuïdes per l?article 62.2 de la Llei 3/1986, de 24 d'octubre de Patrimoni de la Generalitat Valenciana.  
ORDENE.  
Article primer  
Que s'afecte a la Conselleria de Cultura, Educació i Ciència les finques següents: i  
1. Un camp de terra d'horta, situat en el terme de Sedaví. partida de la Hermandad que té 15 àrees, trenta-quatre centiàrees i vint-i-quatre decímetres quadrats. Confronta: pel nord, amb el camí del Cementiri; pel sud avinguda del País Valencià; per l'est, hereus del Sr. José Oliag i per l'oest, carrer del Sòl.  
2. Terra d'horta en el terme de Sedaví, partida de la Hermandad que té disset àrees, trenta-tres centiàrees i noranta-quatre decímetres quadrats, es a dir, mil set-cents trenta-un metres i noranta-quatre decímetres quadrats. Confronta: pel nord, amb Enrique Pons Ferrandis; pel sud Dolores i Josefa Rodríguez; per l'est, sèquia Calvera i per l'oest, carrer del Sòl.  
3. Terra d'horta en el terme de Sedaví, partida de la Hermandad que té nou àrees, trenta-nou centiàrees i vint-i-cinc decímetres quadrats. Confronta: pel nord, Dolores i Josefa Rodríguez; pel sud Josefa Bresó Ruiz; per l?est, Lauro Lario Juan i per l?oest, carrer del Sòl .  
4. Terra d'horta en el terme de Sedaví, partida de la Hermandad que té trenta-cinc àrees, vint-i-nou centiàrees i quatre decímetres quadrats, és a dir, tres mil cinc-cents vint-i-nou metres i setanta-,quatre decímetres quadrats. Confronta: pel nord, amb parcel·la de Jaime Ribes Rodrigo; pel sud Faustino Rodríguez Rodríguez; per l?est, sèquia i Lauro Lario Juan i per l?oest, carrer del Sòl.  
5. Terra d'horta en el terme de Sedaví, partida de la Hermandad que té quatre fanecades, un quartó i deu braces, equivalents a trenta-cinc àrees i seixanta-quatre centiàrees i en amidament recent té una superfície de trenta-set àrees quaranta-quatre centiàrees i quinze decímetres quadrats. Confronta: pel nord, Ramon Martínez Moreno; pel sud José Rodríguez Català; per l'oest, amb camí i per l'est, amb la sèquia de Calvera.  
Consta en l?Inventari General de Béns i Drets de la Generalitat Valenciana amb el número A02/46/223/0001.  
Article segon  
Que aquest immoble es destine a la construcció d'un centre de BUP.  
Article tercer  
Que l?immoble esmentat quede integrat en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències demanials sobre aquest, inclosa l'administració i conservació.  
Article quart  
Que la Conselleria de Cultura, Educació i Ciència designe un representant perquè concórrega amb el representant nomenat per la Direcció General del Tresor i Patrimoni, a l'acte d'afectació.  
València, 11 de maig de 1990. - El Conseller d'Economia i Hisenda: Antoni Birlanga Casanova.


Còpia Permalink ELI